## Rješenje Ustavnog suda Republike Hrvatske broj U-III-2345/2001 od 14. studenoga 2003.

### NN 194/2003 (10.12.2003.), Rješenje Ustavnog suda Republike Hrvatske broj U-III-2345/2001 od 14. studenoga 2003.

# USTAVNI SUD REPUBLIKE HRVATSKE

3083

Ustavni
sud Republike Hrvatske, u Vijeću trojice za odluči­vanje o ustavnim tužbama, u
sastavu sudac Milan Vuković, predsjednik Vijeća, te suci Ivan Matija i Jasna
Omejec, članovi Vijeća, u postupku pokrenutom ustavnom tužbom M. J. iz M.,
kojeg zastupa S. P., odvjetnik iz S., na sjednici održanoj dana 14. studenoga
2003. godine, jednoglasno je donio

## RJEŠENJE

I.Ustavna
tužba se odbacuje.

II.Ovo
rješenje objavit će se u »Narodnim novinama«.

```
Obrazloženje
```

1.
Ustavna tužba podnijeta je protiv presude Upravnog suda Republike Hrvatske,
broj: Us-6147/1999-5 od 26. rujna 2001. godine.

Osporenom presudom odbijena je tužba podnositelja,
podnijeta protiv rješenja Ministarstva prostornog uređenja, graditeljstva i
stanovanja, klasa: UP/II-362-02/99-04/442, urbroj: 531-06/1-99-2 od 10. svibnja
1999. godine, kojim je odbijena žalba podnositelja, podnijeta protiv rješenja
Splitsko-dalmatinske županije, Ureda za prostorno uređenje, stambeno-komunalne
poslove, graditeljstvo i zaštitu okoliša, Ispostave Makarska, Građevinske
inspekcije, klasa: UP/I-362-02/98-02/44, urbroj: 2181-17/05-98-11 od 4.
studenoga 1998. godine. Navedenim rješenjem utvrđeno je da je rješenje istog
upravnog tijela, klasa: UP/I-362-02/98-02/44, urbroj: 2181-17/05-98-02 od 18.
rujna 1998. godine, postalo izvršno, te je određen način izvršenja.

Rješenjem od 18. rujna 1998. godine, koje je steklo
svojstvo izvršnosti, naređeno je uklanjanje dijela građevine, čiju gradnju je
platio podnositelj ustavne tužbe, na dijelu č.z. 600/1 k.o. Makarska. Ujedno je
naložena uspostava prijašnjeg stanja, uklanjanjem materijala i poravnanjem
terena, u roku od 15 dana od oglaša­vanja tog rješenja na Oglasnoj ploči Ureda,
jer je Građevinska inspekcija utvrdila da se objekt gradi bez građevne dozvole.

*Ustavni
sud nije nadležan za odlučivanje.*

2.Odredbom
članka 62. stavka 1. Ustavnog zakona o Ustavnom sudu Republike Hrvatske
(»Narodne novine«, broj 49/02 – pročišćeni tekst, u daljnjem tekstu: Ustavni
zakon) propisano je:

»(1)
Svatko može podnijeti Ustavnom sudu ustavnu tužbu ako smatra da mu je
pojedinačnim aktom tijela državne vlasti, tijela jedinice lokalne i područne
(regionalne) samouprave ili pravne osobe s javnim ovlastima, kojim je odlučeno
o njegovim pravima i obvezama ..., povrijeđeno ljudsko pravo ili temeljna
sloboda zajamčena Ustavom (...).«

Pojedinačnim
aktima iz članka 62. stavka 1. Ustavnog zakona, protiv kojih je Ustavni sud
nadležan pružati ustavnosudsku zaštitu, u pravilu se smatraju samo odluke
donesene u prethodno pravomoćno završenom postupku, kojima je odlučeno o
pravima ili obvezama stranaka.

3.U
konkretnom slučaju ustavna tužba podnijeta je protiv presude Upravnog suda
Republike Hrvatske, donijete u postupku radi izvršenja rješenja o uklanjanju
građevine.

O
pravima i obvezama podnositelja prethodno je već pravo­moć­no odlučeno u
postupku u kojem je donijeto rješenje o uklanjanju građevine.

Podnositelj
je Ustavnom sudu podnio ustavnu tužbu kojom je osporio presudu Upravnog suda
Republike Hrvatske, broj: Us-8857/1999-5 od 26. rujna 2001. godine. Tom
presudom odbijena je tužba podnositelja podnijeta protiv rješenja Ministarstva
prostornog uređenja, graditeljstva i stanovanja, kojim je odbijena
podnositeljeva žalba podnijeta protiv rješenja Splitsko-dalmatinske županije,
Ureda za prostorno uređenje, stambeno-komunalne poslove, graditeljstvo i zaštitu
okoliša, Ispostave Makarska, Građevinske inspekcije, klasa:
UP/I-362-02/98-02/44, urbroj: 2181-17/05-98-02 od 18. rujna 1998. godine, kojim
je naređeno uklanjanje dijela građevine.

Odlučujući
o toj ustavnoj tužbi podnositelja, Ustavni sud je odlukom, broj:
U-III-2326/2001 od 9. listopada 2003. godine, odbio ustavnu tužbu kao
neosnovanu.

4.Podnositelj
ovom ustavnom tužbom osporava presudu Upravnog suda Republike Hrvatske,
donijetu u postupku radi izvršenja rješenja o uklanjanju građevine, o čijoj
biti stvari je riješeno presudom Upravnog suda Republike Hrvatske, broj:
Us-8857/1999-5. Odlukom Ustavnog suda, broj: U-III-2326/2001, odlučeno je o
osnovanosti ustavne tužbe podnositelja u toj pravnoj stvari.

Ustavni
sud stoga ocjenjuje da osporena presuda Upravnog suda Republike Hrvatske, kojom
je odbijena tužba podnositelja podnijeta protiv upravnih rješenja navedenih u
odjeljku 2. točke 1. obrazloženja ovog rješenja, donijetih u postupku radi izvršenja
rješenja o uklanjanju građevine, ne predstavlja pojedinačni akt u smislu članka
62. stavka 1. Ustavnog zakona, u svezi kojega bi Ustavni sud bio nadležan pružiti
podnositelju ustavnosudsku zaštitu.

5.Slijedom
navedenoga, na temelju članka 72., u svezi s člankom 62. Ustavnog zakona, riješeno
je kao u izreci.

6.Odluka
o objavi rješenja temelji se na odredbi članka 29. Ustavnog zakona.

Broj:
U-III-2345/2001
Zagreb, 14. studenoga 2003.

USTAVNI SUD REPUBLIKE HRVATSKE

Predsjednik Vijeća
**Milan Vuković,** v. r.

Rješenje, NN 194/2003-3083